CELEX: 51998PC0081
Language: da
Date: 1998-02-18
Title: Forslag til Europa-Parlamentets og Rådets direktiv om ændring af direktiv 64/432/EØF om veterinærpolitimæssige problemer ved handel inden for Fællesskabet med kvæg og svin

Avis juridique important

|

51998PC0081

Forslag til Europa-Parlamentets og Rådets direktiv om ændring af direktiv 64/432/EØF om veterinærpolitimæssige problemer ved handel inden for Fællesskabet med kvæg og svin  /* KOM/98/0081 endelig udg. - COD 98/0052 */  

EF-Tidende nr. C 100 af 02/04/1998 s. 0023

Forslag til Europa-Parlamentets og Rådets direktiv om ændring af direktiv 64/432/EØF om veterinærpolitimæssige problemer ved handel inden for Fællesskabet med kvæg og svin (98/C 100/10) (EØS-relevant tekst) KOM(98) 81 endelig udg. - 98/0052(COD) (Forelagt af Kommissionen den 18. februar 1998)EUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 100 A,under henvisning til forslag fra Kommissionen,under henvisning til udtalelse fra Det Økonomiske og Sociale Udvalg,i henhold til fremgangsmåden i traktatens artikel 189 B, ogud fra følgende betragtninger:Både i henhold til direktiv 64/432/EØF om veterinærpolitimæssige problemer ved handel inden for Fællesskabet med kvæg og svin, ændret og ajourført ved Rådets direktiv 97/12/EF (1), og i henhold til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter (2) skal der oprettes elektroniske databaser, især for kvæg, med oplysninger om dyrene og flytninger heraf;det bør sikres, at disse databaser bliver operationelle, og at der kan udveksles data mellem de forskellige nationale baser i forbindelse med handelen inden for EF; med henblik herpå bør der om nødvendigt kunne fastsættes nærmere bestemmelser herfor;da indførelsen af en effektivere ordning for identifikation af kvæg har indflydelse på beskyttelsen af folkesundheden og det indre markeds funktion, bør traktatens artikel 100 A anvendes som retsgrundlag -UDSTEDT FØLGENDE DIREKTIV:Artikel 1 I artikel 14, stk. 3, litra C, i direktiv 64/432/EØF indsættes som nr. 4):»4. For at sikre, at databaserne bliver operationelle, og at der kan udveksles data om dyrene og flytningerne heraf mellem de forskellige nationale databaser i forbindelse med handelen inden for EF, fastsættes der gennemførelsesbestemmelser efter proceduren i artikel 17.«Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. januar 1999. De underretter straks Kommissionen herom.Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.Artikel 3 Dette direktiv træder i kraft på dagen for offentliggørelsen i De Europæiske Fællesskabers Tidende.Artikel 4 Dette direktiv er rettet til medlemsstaterne.(1) EFT L 109 af 25.4.1997, s. 1.(2) EFT L 117 af 7.5.1997, s. 1.